CELEX: 32019R1661
Language: bg
Date: 2019-09-24 00:00:00
Title: Регламент за изпълнение (ЕС) 2019/1661 на Комисията от 24 септември 2019 година относно класирането на някои стоки в Комбинираната номенклатура

1.10.2019   
               
               
                  BG
               
               
                  Официален вестник на Европейския съюз
               
               
                  L 251/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1661 на КОМИСИЯТА
         от 24 септември 2019 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се отнасят също така и за всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 на таблицата в приложението, се класират в Комбинираната номенклатура в кода по КН, посочен в колона 2 на същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 24 септември 2019 година.
            
               
                  За Комисията,
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облаганеи митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Бледожълт, течен продукт, съдържащ 93 % етилови естери на мастни киселини, както и 7 % олигомери и непълни глицериди.
                        Продуктът е изготвен от рибни масла от рибни видове, като например аншоа, сардина и скумрия. Процесът на производство включва рафиниране, хидролиза, естерификация с етанол и фракциониране. По време на хидролизата и естерификацията с етанол триглицеридите се превръщат в етилови естери на мастни киселини.
                        Продуктът е предназначен за по-нататъшна преработка в хранително-вкусовата, фуражната и фармацевтичната промишленост. Той се опакова и транспортира в защитна атмосфера в стоманени варели с вместимост 190 kg.
                     
                     
                        2106 90 92 
                     
                     
                        Класирането се определя от Общи правила 1 и 6 за тълкуване на Комбинираната номенклатура, глава 38, забележка 1, буква б) и от описанието на кодове по КН 2106, 2106 90  и 2106 90 92 .
                        Класиране в позиция 1516 се изключва, защото продуктът се състои главно от етилови естери, получени чрез естерификация на мастни киселини с етанол, а не с глицерол. Степента на преработка, на която е подложен продуктът следователно надхвърля това, което е позволено съгласно позиция 1516, тъй като в тази позиция са обхванати само преестерифицирани триглицериди (вж. също Обяснителните бележки към Хармонизираната система (ОБХС) за позиция 1516, част Б, точка 2).
                        Освен това, етиловите естери на мастни киселини не са животински или растителни мазнини и масла (вж. също ОБХС за глава 15, Общи разпоредби, част А, втора алинея).
                        Класиране на продукта в глава 38 се изключва, тъй като продуктът има хранителна стойност и се използва за храна от човека (вж. забележка 1, буква б) към глава 38).
                        Поради това продуктът трябва да бъде класиран в код по КН 2106 90 92  като друг хранителен продукт (вж. също Мнение за класиране в ХС 2106.90/37).